kardosdrur/scandi-wiki huggingface dataset:
William Herbert, 1. jarl af Pembroke (død 1469)

William Herbert, 1. jarl af Pembroke KG (født ca. 1423, død 27. juli 1469), kendt som "Black William", var en walisisk adelsmand, soldat, politiker og hofmand. Han var søn af William ap Thomas, grundlægger af Raglan Castle, og Gwladys ferch Dafydd Gam og barnebarn af Dafydd Gam, en støtte til kong Henrik 5. af England.

Hans far havde været en allieret med Richard af York, og Herbert støttede den York-sagen i Rosekrigene. I 1461 blev Herbert belønnet af Kong Edvard 4. med titlen Baron Herbert af Raglan (efter at have antaget et engelsk efternavn i stedet for det walisiske patronym), og blev slået til ridder af Hosebåndsordenen.

Kort efter den afgørende York-sejr i Slaget ved Towton i 1461 erstattede Herbert Jasper Tudor som jarl af Pembroke, hvilket gav ham kontrol over Pembroke Castle, og dermed det fik han formynderskabet over den unge Henrik Tudor. Imidlertid blev han uvenner med Lord Warwick "Kongemageren" i 1469, da Warwick gjorde oprør mod kongen. Herbert blev fordømt af Warwick og hertugen af Clarence som en af kongens "onde rådgivere". William og hans bror Richard blev henrettet af Lancaster-fraktionen, nu ledet af Warwick, efter Slaget ved Edgecote Moor nær Banbury.

Herbert blev efterfulgt af sin søn, William, men jarldømmet blev overgivet i 1479. Det blev senere genoprettet for hans barnebarn, en anden William Herbert, søn af Black Williams uægte søn, Sir Richard Herbert af Ewyas.

Ægteskab og børn 
Han giftede sig med Anne Devereux, datter af Walter Devereux, Lord Chancellor of Ireland og Elizabeth Merbury. De fik mindst ti børn:

 William Herbert, 2. jarl af Pembroke (5. marts 145116. juli 1491).
 Sir Walter Herbert. (ca. 1452d. 16. september 1507) Gift med Lady Anne Stafford, søster til hertugen af Buckingham.
 Sir George Herbert af St. Julians.
 Philip Herbert af Lanyhangel.
 Cecilie Herbert.
 Maud Herbert. Gift med Henry Percy, 4. jarl af Northumberland .
 Katherine Herbert. Gift George Grey, 2. jarl af Kent .
 Anne Herbert. Gift med John Grey, 1. baron Gray af Powis, 9. Lord af Powys (død 1497).
 Isabel Herbert. Gift med Sir Thomas Cokesey.
 Margaret Herbert. Gift første gang med Thomas Talbot, 2. viscount Lisle og anden gang med Sir Henry Bodringham.

William havde tre uægte sønner, men deres mødres identitet er ubekræftet:

 Sir Richard Herbert af Ewyas. Far til William Herbert, 1. jarl af Pembroke. Sandsynligvis søn af Maud, datter af Adam ap Howell Graunt (Gwynn).
 Sir George Herbert. Søn af Frond verch Hoesgyn. Gift med Sybil Croft.
 Sir William Herbert af Troye. Søn af Frond verch Hoesgyn. Gift anden gang med Blanche Whitney (født Milborne) se Blanche Milborne. De fik to sønner.

Referencer

Se også 

 The White Queen (tv-serie)

Referencer 

Personer i Rosekrigene
Riddere af Hosebåndsordenen
Tjek fødselsår
Trump: The Art of the Deal

Trump: The Art of the Deal er en bog fra 1987 krediteret Donald J. Trump og journalisten Tony Schwartz. Bogen er dels en erindringsbog og dels en forretningsbog og er den første bog, der er krediteret Donald J. Trump. Bogen nåede nummer 1 på The New York Times Best Seller-liste – en position bogen bibeholdte i 13 uger – og medvirkede dermed til at gøre Trump til et velkendt navn. Bogen fik yderligere opmærksomhed under Trumps præsidentkampagne i 2016, hvor Trump bl.a. citerede den som en af hans største bedrifter og en af hans yndlingsbøger – kun overgået af Bibelen.

Referencer 

Faglitteratur
Biografier
Donald Trump
Paul Mitchell

Paul Mitchell (født Cyril Thomson Mitchell, 27. januar 1936-21. april 1989) var en skotsk-amerikansk frisør og medstifter af hårplejeproduktet John Paul Mitchell Systems i 1980.

Opvækst 
Mitchell blev født 1936 i Carnwath i Skotland. Moderen Jenny var byens første frisør. Selv var han meget stolt over sine skotske rødder, og var efter sigende "en skotte helt igennem". Familien flyttede til London i 1939. Her påbegyndte han sin uddannelse som sølvsmed, men erkendte hurtigt, at han ville følge i sin mors fodspor. Som 16-årig blev han indskrevet på Morris School of Hairdressing i Londons West End.

Karriere 
Som bare 18-årig havde han vundet flere frisørkonkurrencer. Mitchell startede hos den kendte frisør på Park Lane i Mayfair. Det var her, Cyril Thomson Mitchell skiftede navn til Paul Mitchell.

Hans karriere tog for alvor fat, da han startede hos frisør Vidal Sasoon i 1960'erne. I 1965 åbnede Sasoon i salon i USA, hvor Paul Mitchell blev hyret til at fremføre et større modeshow på RMS Queen Elizabeth, som sejlede til New York City. Mitchell skulle forblive i New York og undervise personalet.

Paul Mitchell forlod Vidal i 1967 og startede på Henri Bendels salon på 5th Avenue. Den ene succes førte til den anden, og de åbnede filialer i Boston, Chicago, Dallas og Philadelphia med Mitchell i spidsen og som underviser.

I 1971 tog Mitchell en pause fra frisørfaget, inden han åbnede sin egen salon, Superhair, i New York året efter. I 1974 solgte han salonen og flyttede til Hawaii. Her opdagede han en vildtvoksende plante, som de indfødte brugte i håret: Denne plante, Awapuhi, udgjorde senere grundlaget for at starte en ny hårproduktserie.

Senere i 1970'erne startede han landsdækkende frisørseminarer i hele USA. De største magasiner gjorde ofte brug af Paul Mitchell, til deres forsider. I 1980 allierede Paul Mitchell sig med sin gode ven John Paul DeJoria. Sammen startede de hårproduktet John Paul Mitchell System.

Privat 
Mitchell blev gift med Jolina Zandueta Wyrzykowski, en amerikansk fotomodel og skuespillerinde med polsk-filippinske rødder. Deres eneste barn, Angus Mitchell, blev født i 1970.

Den 18. juli 1988 blev Mitchell diagnosticeret med bugspytkirtelkræft. Han døde i 1989 i en alder af 53 år. Paul Mitchell er begravet på sin ejendom på Big Island.

Eksterne henvisninger 
 Funding universe. John Paul Mitchell Systems

Frisører
Henry Holland, 3. hertug af Exeter

Henry Holland, 3. hertug af Exeter (27. juni 1430 – september 1475) var en fremtrædende støtte af Huset Lancaster under Rosekrigene i England. Han var den eneste søn af John Holland, 2. hertug af Exeter, og hans første hustru, Anne Stafford. Hans bedsteforældre på moderens side var Edmund Stafford, 5. jarl af Stafford og Anne af Gloucester.

Han arvede Hertugdømmet Exeter, da hans far døde i 1447. Som et oldebarn af Johan af Gent, han havde muligvis et plausibelt krav på tronen efter Henry 6.'s død. Imidlertid var han grusom, vildt temperamentsfuld og uforudsigelig og havde derfor liden støtte. P. M. Kendall beskriver ham som "farlig", og han blev anset som "grusom og voldsom" af samtidige italienske observatører.

Exeter var i en periode konstabel i Tower of London, og efterfølgende blev pinebænken der kaldet "hertugen af Exeters datter".

I 1447 blev han gift med Anne, den otte år gamle datter af Richard af York. Imidlertid forblev han i Rosekrigene loyal over for Henrik 6.mod Yorkisterne . Han blev fængslet på Wallingford Castle, da York kortvarigt tog magten efter Det 1. slag ved St Albans i 1455. I 1458 deltog han i "Kærlighedsdagen", et forsøg på forsoning mellem de rivaliserende fraktioner. Han var en af hærførerne i Lancaster-sejrene i Slaget ved Wakefield i 1460 og Det 2. slag ved St Albans i 1461 og i det afgørende nederlag ved Towton i 1461. Han flygtede til Skotland efter slaget og sluttede sig derefter til dronning Margrete i hendes eksil i Frankrig. Han fik frataget sin ære, liv og gods i 1461, og hans godser blev givet til hans hustru, der blev separeret fra ham i 1464. I løbet af den korte periode under Henrik 6.'s restaurering var han i stand til at genvinde mange af sine godser og embeder.

I Slaget ved Barnet ledte Exeter Lancaster-hærens venstre flanke. Han blev hårdt såret og efterladt døende, men overlevede. Derefter blev han fængslet, og Anne blev skilt fra ham i 1472. Han "meldte sig frivilligt" til at tjene på Edvard 4.'s felttog i 1475 til Frankrig. På returrejsen faldt han overbord og druknede, mens hans lig blev fundet i havet mellem Dover og Calais, og Fabyan skrev "men hvordan han druknede, vides med sikkerhed ikke". Dog blev Giovanni Panicharolla, den milanesiske udsending til det burgundiske hof, fortalt af hertug Karl, at kongen af England havde givet specifikke ordrer til søfolkene om at smide hans forhenværende svoger overbord.

Familie 
Inden den 30. juli 1447 giftede han sig med Anne af York, det ældste barn af Richard, hertug af York, og Cecily Neville. Hun var en ældre søster til Edvard 4. og Richard 3.

Han havde et legitimt barn:

 Anne Holland (1461 – mellem 26. august 1467 og 6. juni 1474), der blev gift med Thomas Grey, 1. markis af Dorset.

Da Henry ikke havde noget legitimt mandligt afkom, blev fordelingen af hans godser en kompliceret sag for hans enke, enkehertuginde af Exeter.

Referencer

Litteratur 
  
 
  

Personer i Rosekrigene
Huset Lancaster
Forever After

Forever After er Koxbox's debutalbum fra 1995. Det blev udgivet den 23. juni 1995 på det tyske pladeselskab Harthouse.

Trackliste

Referencer 

Koxbox-album
Album fra 1995
Dragon Tales

Dragon Tales er Koxbox's andet album, udgivet i november 1997 af det engelske pladeselskab Blue Room Released.

Trackliste

Referencer 

Koxbox-album
Album fra 1997
Navneet Kapoor

Navneet Kapoor er en erhvervsleder.
Siden 2017 har han været ansat hos A.P. Møller Mærsk.
Efter en udnævnelse til chief technology & information officer (CTIO) i februar 2020 indtrådte han i virksomhedens direktion i 2021.

Kapoor har et ph.d. indenfor kemiteknik fra Minnesota Universitet, en M.S. i elektroteknik fra samme sted og en B.Tech fra Indian Institute of Technology Kanpur.
Derudover har han en MBA fra Booth School of Business, Chicago Universitet.
Efter sin ph.d. kom Kapoor til GE-koncernen og derefter til Target-koncernen før han fik ansættelse i Mærsk-koncernen.

Som forsker ved Minnesota Universitet beskæftigede Kapoor sig med hvad der på engelsk betegnes "anti-windup" og udgav flere videnskabelige artikler i det emne.

Omkring Kapoors ansættelse var A.P. Møller Mærsk i en transformation med investering i moderne teknologi og på vej til at blive en af Danmarks største it-virksomheder.
Kapoor ville have "en af de absolutte hovedroller" i denne proces.

Bibliografi

Henvisninger

Eksterne link 
 

Personer fra Indien
Easter Road Race 2021

Easter Road Race 2021 var den 1. udgave af det danske DCU licensløb Easter Road Race. Det 145 km lange linjeløb blev kørt den 1. april 2021 med start og mål i Snoldelev.

Løbet blev arrangeret af Solrød-klubben Sydkysten Cycling, og var det første eliteløb i den danske landevejssæson. Der skulle køres 21 omgange på en 6,9 km lang rundstrækning umiddelbart sydøst for Roskilde Lufthavn mellem Snoldelev og Snoldelev-Hastrup. Start og mål var på Hastrupvej ved den østlige udkant af Snoldelev, hvorefter der blev kørt med urets retning af Tunevej, Allershøjvejen, Karlslundevejen og tilbage på Hastrupvej.

På grund af de besværlige rejseregler som følge af coronaviruspandemien, var alle danske elitecykelhold og deres bedste ryttere i Danmark. Desuden deltog danske ryttere som var på kontrakt hos udenlandske hold, hvor Michael Mørkøv fra  var den største profil. I alt havde 120 ryttere fra 19 hold skrevet sig på deltagerlisten.

Fem ryttere havde rykket sig fri af hovedfeltet, og kom samlet til mål. Her var s Tobias Kongstad hurtigst i spurten, og henviste William Blume Levy () og Magnus Bak Klaris () til anden- og tredjepladsen. I alt 30 ryttere gennemførte løbets 21 omgange.

Resultat

Hold

Referencer

Eksterne henvisninger 
 

DCU licensløb 2021
Roskilde Kommune
HurtigJoakimLøbet

#HurtigJoakimLøbet er et dansk éndagsløb i landevejscykling, som er blevet afholdt årligt siden 2019. Der køres på en rundstrækning ved landingsbanen på Flyvestation Værløse. Arrangør er Kasper Søgaard Ringtved Thomsen, mens Alexander Møller er bagmanden bag selve Spotify-playlisten #HurtigJoakim. Det første år blev det 1. september 2019 arrangeret som et uformelt 50 km langt løb, da der den pågældende weekend ikke blev kørt officielle DCU licensløb. Siden 2020 er der blevet kørt løb for både Herre A og Dame A.

Den tredje udgave blev i 2021 arrangeret i samarbejde med cykelklubben Sydkystens Cycling, og var med en distance på 126 km for herrerne og 82 km for kvinderne blevet til et officielt DCU licensløb.

Vindere

Herre A elite

Dame A elite

Referencer

Eksterne henvisninger 
 
 

Cykelløb i Danmark
Værløse
Etableret i 2019
Bache Grand Prix 2021

Bache Grand Prix 2021 var et dansk DCU licensløb. Det 123 km lange linjeløb blev kørt den 5. april 2021 med start og mål ved True Skov.

Løbet blev arrangeret af Cykle Klubben Aarhus, og var det fjerde eliteløb i den danske landevejssæson. Der blev kørt 30 omgange på en 4,1 km lang rundstrækning i True Skov vest for Tilst og Aarhus. Start og mål var på Espenhøjvej, hvorefter der blev kørt mod urets retning af Selkærvej, Rætebølvej og tilbage på Espenhøjvej. I alt havde 77 ryttere fra 16 hold skrevet sig på deltagerlisten.

Efter tre timers cykelløb kom tre ryttere samlet til målstregen, og her var William Blume Levy fra  den hurtigste, og vandt foran Morten Gadgaard () og Mathias Bregnhøj ().

Resultat

Hold

Referencer

Eksterne henvisninger 
 

DCU licensløb 2021
Sport i Aarhus
Karma Easter Race 2021

Karma Easter Race 2021 var et dansk DCU licensløb. Det 146 km lange linjeløb blev kørt den 4. april 2021 med start og mål nordvest for Herning.

Løbet blev arrangeret af Herning Cykle Klub, og var det tredje eliteløb i den danske landevejssæson. Der blev kørt 10 omgange på en 14,6 km lang rundstrækning.

I alt havde ryttere fra 18 hold skrevet sig på deltagerlisten.

Resultat

Hold

Referencer

Eksterne henvisninger 
 

DCU licensløb 2021
Sport i Herning
Dam (flertydig)

Dam har flere betydninger:
 En dam er lille vandhul
 dam (brætspil) - er et brætspil
 dam er en forkortelse for dekameter
 Dam (Amsterdam) - plads i Amsterdam, Nederlandene
Anton

Anton har flere betydninger:
 Anton (drengenavn) – et drengenavn
 Antons blå flyver – en film fra 1996 af Aage Rais-Nordentoft
SARS-CoV-2-variant Alfa

Alfa-varianten eller lineage B.1.1.7 er en SARS-CoV-2-virusvariant (viruslinje med flere betegnelser).
Den blev påvist første gang i England i september 2020 og i Danmark i november 2020.

Ifølge Nicholas G. Davies fra Center for Mathematical Modelling of Infectious Diseases (CMMI) forårsagede den nye variant omkring 28 procent af alle tilfælde i London i begyndelsen af november 2020 og 62 procent en måned senere 

I det sydøstlige England blev mere end halvdelen af dem, der var inficeret med COVID-19, ramt af den nye variant.

Noter og referencer 
Noter

Referencer

Eksterne henvisninger 
 (Lineage B.1.1.7)
 "Beskrivelse af udvalgte virusvarianter og mutationer" : Udvalgte SARS-CoV-2-virusvarianter og mutationer, som Statens Serum Institut holder særligt øje med. (Fra covid19.ssi.dk)
 "Udvikling i smitte med engelsk virusvariant af SARS-COV-2 (cluster B.1.1.7)" fra Statens Serum Institut, Ssi.dk, 1. januar 2021
 "Science Brief: Emerging SARS-CoV-2 Variants" fra Centers for Disease Control and Prevention, Cdc.gov - Updated Jan. 28, 2021
 "About Variants of the Virus that Causes COVID-19" fra Cdc.gov

COVID-19
Begivenheder i 2020
Maligrad

Maligrad (, også Qytet i Vogël "lille by";  , Mal Grad "lille by") er en ø beliggende i den albanske del af Prespasøen, med mange huler egnede til vilde dyr og en cirkulær klippe. Øen har form som en haletudse, og indeholder nogle træer og et område med sand. På øen ligger en berømt Sankt Mariakirke, bygget af Kesar Novak (Qesar Novaku), en lokal adelsmand, i 1369. Øen har et areal på næsten 5 hektar.

Referencer 

Albaniens geografi
Øer i Europa
Mali i Thatë

Mali i Thatë (, Suva Gora ; ) er et bjerg i præfekturet Korçë (præfektur) i det sydøstlige Albanien, og en del i den sydvestlige del af Nordmakedonien (kendt med navnet Galicica og erklæret en nationalpark) der når op i en højde af 2.287 meter. Det grænser op til Prespasøen i øst, søen Ohrid i nordvest og har udsigt over byen Pogradec mod vest. Det strækker sig 25 km fra nord til syd og er 8 km bred i sin centrale del. Mali i Thatës højeste top er Pllaja e Pusit og når en højde på 2.287 meter over havets overflade. Det findes i Albanien, tæt på den makedonske grænse. Fra toppen er der udsigt til flere bjerge i Albanien, søerne Ohrid- og Prespasøen ses såvel som den tredje højeste top i Nordmakedonien, Bababjerget (2.601 m). Bjerget består af mesozoiske kalkstensformationer. Mali i Thatë har porøse skråninger (især den vestlige flade), mens dens kam er næsten flad, men fuld af karstiske hulrum.

Vegetationen består primært af alpine enge, mens der på østsiden findes bøg, egetræ og buskskove. I nærheden af den albanske landsby Goricë er jorden rig på jernbauxit og kridtmineraler.  Under det albanske oprør i 1911 besejrede Spiro Bellkamenis tropper et osmannisk kontingent i Mali i Thatë.

Referencer 

Bjerge i Albanien
Nørre Søby Station

Nørre Søby Station var en jernbanestation på Odense-Nørre Broby-Faaborg Jernbane (1906-54). Nørre Søby station blev tegnet af arkitekten Emanuel Monberg. Stationen blev lagt på åbent land godt 1 km vest for byen og lidt nærmere ved Søbysøgård. Stationsbygningen er bevaret på Radbyvej 21, stadig ensomt beliggende. Nord for stationen ses mellem Radbyvej og Dyrehave en lav og ikke særlig tilgængelig banedæmning. I Dyrehave udgår fra skovvejen et mere tilgængeligt stykke banetracé mod nordvest.

Bygninger, konstruktioner og anlæg i Faaborg-Midtfyn Kommune
Nedlagte jernbanestationer i Danmark
Hellesklint

Hellesklint er en ca. 35 meter høj og 1,5 km lang klint og navnet på et sommerhusområde, på sydkysten af  halvøen Røsnæs. Der er også mange fredninger i området. Skoven ved det nordlige Hellesklint blev fredet i 1962. Ved Hellesklint findes det højeste punkt på Røsnæs, der er 63 meter højt, hvorpå der også er placeret en tele- og radiomast kaldet højebrænte. Det fredede område er 27,5 km2 stort. Under 2. Verdenskrig slog tyskerne sig også ned på Hellesklint.

Se også
Naturfredninger langs Røsnæs sydkyst

Kilder og henvisninger

Kalundborg Kommunes geografi
Oluf Friis

Oluf Friis (født den 20. marts 1894, død den 	27. august 1979) var en dansk litteraturhistoriker.
Han var professor ved Københavns Universitet.

Friis udgav i 1974 to-bindsværket Den unge Johannes V. Jensen om Johannes V. Jensen og hans værker indtil 1902.

Bibliografi 
  Anmeldelse:

Henvisninger 

Ansatte ved Københavns Universitet
Modtagere af Holbergmedaljen
Rytterkonge

Rytterkonge har flere specialiseringer:
 Christian 5. (1646 – 1699)
 Christian 10. (1870 – 1947)
16. økumeniske koncil

Det 16. økumeniske koncil eller Konsilet i Konstanz blev holdt i byen Konstanz.

Ved koncilet i Konstanz (1414-1418) forsøgte man at bilægge det store skisma indenfor de vestlige kirker. Ved koncilet blev Jan Hus anklaget for kætteri og dømt til døden ved brænding på bål.

 

Økumeniske konciler
Frigiliana

Frigiliana er en by og kommune i provinsen Malaga og regionen Andalusien. Frigiliana ligger ca. 71 kilometer øst for Malaga og ca. 6 kilometer nord for Nerja. Frigiliana er flere gange kåret som Spaniens smukkeste og bedst bevarede landsby. Den har tiltrukket kunstnere og bohemer i årevis – og er berømt for sit gamle, mauriske kvarter. Fra det meste af Frigiliana er der et smukt kig ud over dalstrøgene ned mod det store blå Middelhav.

Frigiliana er kendt af mange danskere fordi den er tilholdssted for en håndfuld kendte danske kunstnere, eksempelvis: Leif Sylvester, Arne Haugen Sørensen, Søren Kent og Dorthe Krabbe.

Kultur 
I fire dage i slutningen af august hvert år er Frigiliana vært for De Tre Kulturers Festival (Festival de las Tres Culturas), der fejrer regionens historiske sammenløb og sameksistens mellem kristne, muslimske og jødiske traditioner.

Byen er også tilholdssted for den eneste fabrik i Europa, der fremstiller sirup af rørsukker 'Miel de Caña'.

Tortur og slaveri 
Frigiliana ligger omringet af bjerge. Et af de mest berømte bjerge hedder El Fuerte. Det var på El Fuerte, at de sidste maurere forskansede sig, inden de i 1569 blev fordrevet af de kristne. Over hals og hoved flygtede de ad den smalle stil op til El Fuerte, og da de så, at alt var tabt, kastede de sig i døden derfra med deres børn på ryggen for ikke at falde i de kristnes hænder. Det ville have betydet tortur og slaveri.

De blev dermed de sidste maurere på den iberiske halvø, da langt de fleste blev tvunget til at forlade landet, da Granada faldt i 1492.

Referencer 

Byer i Andalusien
Ole Østvig Nissen

Ole Østvig Nissen (født 18. juli 1946) er en dansk læge og tidligere lokalpolitiker fra partiet Venstre, der fra 2002 til 2006 var borgmester i Nørre-Rangstrup Kommune.

Nissen blev valgt til kommunalbestyrelsen i 1993. Forud for valget i 2001 blev han valgt som borgmesterkandidat for Venstre efter den siddende borgmester, Birte Thyssen ikke genopstillede. Efter valget blev Nissen konstitueret som borgmester og tiltrådte nytårsdag 2002.

Nissen blev den sidste borgmester for Nørre-Rangstrup Kommune, eftersom kommunen ved Strukturreformen i 2007 blev delt mellem Tønder Kommune og Haderslev Kommune. Ved kommunalvalget i 2005 blev Nissen valgt til sammenlægningsudvalget i den kommende Tønder Kommune og blev følgelig byrådsmedlem i denne fra og med kommunens oprettelse 1. januar 2007. Det blev dog kun til én enkelt periode i Tønder byråd, eftersom Nissen forud for kommunalvalget i 2009 meddelte, at han ikke genopstillede.

Referencer 

Tidligere borgmestre fra Danmark
Borgmestre fra Venstre
Vasylivka rajon

Vasylivka rajon (, ) er en af 5 rajoner i Zaporizjzja oblast i Ukraine, hvor Vasylivka rajon er beliggende centralt-vestligt i oblasten, ved venstre bred af Dnepr og Kakhovskereservoiret.

Ved Ukraines administrative reform i juli 2020 blev Vasylivka rajon udvidet med andre nærtliggende rajoner, inklusive byen Enerhodar som har Europas største atomkraftværk i sin nærhed. Det samlede befolkningstal for Vasylivka rajon er dermed 188.700

Zaporogkosakkerne slog sig ned i området i 1740'erne, men i 1788 gav Katharina 2. af Rusland det til den russiske general (med polske rødder) Vasilij Stepanovitj Popov, og byen Vasylivka bærer stadig hans navn. Generalens barnebarn byggede Popov-slottet, der nu er et historisk museum i Vasylivka.

Nedenfor ses en skytisk guldkam, antagelig græsk fremstillet, som er fundet i den skytiske, fyrstelige gravhøj Solokha, der er dateret til omkring 400 f.Kr. Gravhøjen ligger i den vestligste ende af Vasylivka rajon, 18 km fra byen Kamjanka-Dniprovska. Guldkammen er i dag udstillet i Vinterpaladset, som er en del af Eremitage-museet i Sankt Petersborg i Rusland.

Referencer 

Zaporizjzja oblast
Rajoner i Ukraine
Rosé (sanger)

Roseanne Park, bedre kendt med kunstnernavnet 로제 / Rosé (født 11. februar 1997) er Sydkoreansk sanger. Hun er medlem af K-pop-gruppen Blackpink.

Diskografi 
 2021 - On the Ground
 2021 - Gone

Referencer

Eksterne henvisninger 
 

Sangere fra Sydkorea
The Great Unknown

The Great Unknown er Koxbox's tredje album, udgivet den 18. november 1999 af det tyske pladeselskab Liquid Audio Soundz.

Trackliste

Referencer 

Koxbox-album
Album fra 1999
Birte Thyssen

Birte Agnete Thyssen (født 18. august 1941) er en dansk politiker fra partiet Venstre, der fra 1990 til 2001 var borgmester i Nørre-Rangstrup Kommune.

Thyssen blev valgt til kommunalbestyrelsen i 1981. Ved valget i 1989 blev hun valgt til Venstres spidskandidat, efter at den siddende borgmester, Chresten Jacobsen meddelte, at han ikke genopstillede. Efter valget blev hun konstitueret som borgmester. I 1999 meddelte Thyssen, at hun ikke genopstillede som borgmester ved kommunalvalget i 2001. Ole Østvig Nissen blev efterfølgende valgt både som Venstres spidskandidat og senere også som ny borgmester.

Som et kuriosum kan nævnes, at Birte Thyssen har fået en vej i Toftlund opkaldt efter sig; Birte Thyssens Vej. Dermed er hun ét af få eksempler på personer, der får en gade eller plads opkaldt efter sig, mens personen stadig er i live. Normalt opkaldes pladser og veje nemlig først, når personen er afdød.

Referencer 

Tidligere borgmestre fra Danmark
Borgmestre fra Venstre